text: Brutalt røveri mod guldsmed i Esbjerg
  01 marts 2012 kl. 11.41
  To yngre mænd begik klokken 10.15 røveri mod en guldsmedeforretning på Torvet i Esbjerg, Mary Guld og Sølv. De to røvere brugte dels peberspray og slog også en ekspedient.
  De to mænd løb fra stedet ned gennem gågaden, Kongensgade og forsvandt ind gennem en passage ved forretningen Far og Søn med retning mod havneområdet. 
  De to mænd beskrives foreløbig som:
  A:
  ? Mand 
  ? 20-30 år
  ? 170-175 cm høj
  ? Kort sort hår
  ? Grå, bredstribet hættetrøje
  B:
  ? Mand
  ? 20-30 år
  ? 180-185 cm høj
  ? Sort T-shirt og en sort langærmet hættetrøje over T-shirten
  ? Sorte bukser med tribal-mønster i guld.
  Den ekspedient, der blev slået af røverne, er kørt til behandling på skadestuen. Der foreligger ingen informationer om et eventuelt udbytte ved røveriet.
  Det er det fjerde røveri mod guldsmedeforretninger i Esbjerg i løbet af kort tid.
  Syd- og Sønderjyllands Politi vil gerne høre fra vidner, der måske har set de to mænd før eller efter røveriet. Man kan kontakte politiet på telefon 1-1-4.
  